《谒龙山国恩寺》
明代·释今回

萧森古寺对空山，六代真源仰圣颜。池水尚流曾浴处，居人谁掩旧柴关。

青林古木三春里，晴日高荣一照间。何限荆榛虚怅望，白云无恙向人间。

作者简介：今回，字更涉。东莞人。侍郎王应华仲子，原名鸿暹，字方之。诸生。其父与天然禅师为法喜之交，回少闻道妙。清圣祖康熙四年（一六六五），在雷峰落发受具，执侍左右，随师住丹霞，寻升记室。一日过溪，褰裳就涉，至中流遇江水暴涨，漂没巉石之下。清光绪《广州府志》卷一四一有传。